אמקאר פרם

מועדון הכדורגל אמקאר פרם (ברוסית: Футбольный Клуб Амка́р Пермь) היא קבוצת כדורגל מהעיר פרם שברוסיה.

בשנות השתתפותה בליגת העל הקבוצה כונתה "הקבוצה האירופאית המזרחית ביותר המשחקת באחת הליגות הבכירות של אירופה" שכן היא שכנה במזרחה של רוסיה האירופית (טום טומסק ולוץ' ולדיווסטוק ממוקמות מזרחית מהעיר פרם אך הן נמצאות ברוסיה האסיאתית ולא נכללות תחת ההגדרה של "אירופה"). ב־18 ביוני 2018 איבדה את מעמדה כקבוצה מקצוענית. עם זאת ממשלת מחוז פרם הפעילה את אקדמיית הכדורגל של מחוז פרם תחת מותג אמקר במסגרת הליגה החובבנית והמועדון הוקם מחדש כמועדון מקצועני באפריל 2021.
אטימולוגיה
הקבוצה הוקמה על ידי פועלי מפעל למינרלים בעיר פרם. השם "אמקאר" מורכב משני השמות "אמיאק" ו"קרבאמיד" שהם התוצרים העיקריים של המפעל ממנו באו הפועלים.
היסטוריה
ממוזער|הרכב אמקאר בעונת 2009.
"אמקאר" נוסדה בשנת 1993, כשהופיעה למשחקה הראשון ב־8 במאי אותה שנה כאשר קבוצה שהורכבה מפועלים במפעל למינרלים בעיר פרם שיחקה את משחקה הראשון ב"גביע פרם".

בשנה שלאחר מכן הקבוצה זכתה באליפות מחוז פרם ובשנת 1995 הפכה אמקאר פרם למועדון מקצועני. תחילה הקבוצה שיחקה בליגה הרוסית השלישית (הליגה הרביעית בחשיבותה ברוסיה) והתקדמה עם השנים בין הליגות עד שבשנת 2003 זכתה באליפות הליגה הרוסית הראשונה (הליגה המשנית ברוסיה) והעפילה לפרמייר-ליג הרוסי.

בינואר 2011 הקבוצה הודיעה כי היא פורשת מהליגה הרוסית, בשל קשיים פיננסיים שצצו במהלך עונת 2010, אולם ראשי הליגה החליטו לא להדיחה ולנסות למצוא ספונסר מתאים לפני פתיחת הליגה. הדבר הצליח וקבוצה המשיכה לשחק בליגה העליונה.

מאז הקמתה מומנה הקבוצה על ידי מפעלים כימיים וחברת SiburChimProm מהעיר פרם, למעט בשנים 2015–2016 כשמומנה על ידי בנק מוסקבה.

בעונת 2017/2018 ספונסר הקבוצה הייתה חברת הבנייה ניו גראונד. בדצמבר 2017 שוב נודע כי הקבוצה נקלעה לקשיים פיננסיים וכי היא נמצאת בסכנת פירוק, לאחר שספונסר הקבוצה עזב וממשלת המחוז לא אישרה תקציב לעונת 2018/2019. בעונת 2018 הקבוצה נחשבה לקבוצה עם התקציב הנמוך ביותר בליגה, היא העמידה תקציב בסך 13 מיליון דולר.

ביוני 2018 הכריזה הקבוצה על פשיטת רגל.
הקמה מחדש
בשנת 2020 מותג אמקר עבר לידי מרכז "אמקר" להכשרת כדורגלנים צעירים, שמצוי בבעלות ממשלת מחוז פרם. ביולי 2020 מושל מחוז פרם, דמיטרי מאחונין, הודיע על כוונתו להחיות מחדש את הקבוצה הבוגרת וזו הוקמה מחדש באוגוסט 2020 והשתתפה בליגת הכדורגל החובבנית של רוסיה. בפברואר 2021 מושל פרם הודיע על כוונה לרשום את המועדון בליגת הכדורגל המקצוענית של רוסיה ולבנות אצטדיון חדש בעיר. הקבוצה החדשה מנוהלת על ידי ממשלת המחוז ובשיתוף פעולה עם ספונסרים מקומיים כמו חברת Winter Technologies Group, הקבוצה נרשמה לליגה המקצוענית לעונת 2021/2022. הקבוצה הציגה תקציב של 150 מיליון רובל רוסי (2 מיליון דולר) לעונת 2021/2022.

אצטדיון הקבוצה
מאז הקמתה בשנת 1993 הקבוצה אירחה את משחקיה באצטדיון זבזדה בעיר פרם, שבשנת 2005 כוסה כולו בדשא סינתטי במקום דשא טבעי. עד 1991 נקרא בשם ה"אצטדיון על שם הקומסומול הלניניסטי" והוא אצטדיון רב תכליתי המונה כ-15,000 מושבים ונפתח לשימוש ב-5 ביוני 1969. בשיאו הכיל 17,000 מושבים. שימש זמנית גם כמגרשה הביתי של זבזדה פרם, קבוצה אחרת שהתקיימה משנת 2018 עד 2022.

ממוזער|שמאל

הישגים לפי עונה
400px|ממוזער|אוהדי אמקאר

 שנה ליגה  מיקום  ניצחונות  שוויונות  הפסדים  שערים  גביע 1995  הליגה השלישית  2  17  5  4  50-15  לא השתתפה 1996  הליגה השנייה  3  28  9  5  86-31  לא השתתפה 1997  הליגה השנייה  2  24  11  5  69-21  1/64 1998  הליגה השנייה  1  34  2  1  100-12  1/64 1999  הליגה הראשונה  6  20  10  12  65-49  1/8 2000  הליגה הראשונה  6  17  9  12  53-38  1/16 2001  הליגה הראשונה  4  16  8  10  46-29  1/4 2002  הליגה הראשונה  5  15  9  10  45-31  1/2 2003  הליגה הראשונה  1  25  12  5  50-20  1/16 2004  ליגת העל  11  6  12  12  27-42  1/16 2005  ליגת העל  12  7  12  11  25-36  1/2 2006  ליגת העל  13  8  11  11  22-36  1/8 2007  ליגת העל  8  10  11  9  30-27  1/8 2008  ליגת העל  4  14  9  7  31-22  גמר 2009  ליגת העל  13  8  9  13  27-37  שמינית גמר 2010  ליגת העל  14  8  6  16  24-35  חצי גמר 2011/12  ליגת העל  10  14  13  17  40-51  1/8, 1/8 2012/13  ליגת העל  11  7  8  15  34-51  1/16 2013/14  ליגת העל  10  9  11  10  36-37  1/16 2014/15  ליגת העל  11  8  8  14  25-42  1/16 1/16  ליגת העל  11  7  10  13  22-33  1/2 2016/17  ליגת העל  10  8  11  11  25-29  1/8 2017/18  ליגת העל  13  9  8  13  20-30 1/4 2018–2019 פורקה 2020 הליגה החובבנית  8  4  3  6  20-27 לא השתתפה 2021/22  ליגת הכדורגל הלאומית השנייה  5  26  14  4 12-461/256

אמקאר במפעלים האירופיים
 עונהטורנירשלבמדינהמועדוןמשחק ביתמשחק חוץסך הכל2009/10ליגת אירופהשלב הפלייאוףפולהאם1:01:32:3

סמל הקבוצה
מ־1993 ועד 2020 סמל המועדון היה עיגול ובו המילים "מועדון הכדורגל אמקאר פרם" עם שנת ההקמה וקרניים אדומות המייצגות את מפעלי המינרלים על שמם נקרא המועדון.
ממוזער|שמאל|סמל הקבוצה הישן, 1993–2020
בשנת 2021 פותח סמל חדש עבור המועדון. זהו סוג של מגן, המורכב מפסים המתנשאים מעלה, המייצגים שחקנים השואפים לנצח. בסמל מופיעה גם האות הראשונה של שם המועדון וכמה סמלים של העיר פרם - צורת הסמל דומה לאנדרטה "רגע בהמראה" ולבניין הגלריה לאמנות בעיר. בחלקו התחתון של הסמליל מופיעה צורת מחומש המסמלת את הכדורגל. הלוגו עוצב על ידי דמיטרי קוצ'ב.

סגל הקבוצה
שחקנים בולטים בעבר ובהווה
שחקנים:
  מרטין קושב
  דימיטר טלקייסקי
  מיקלוס גאל
  יבגני טיוקאלוב
  קונסטנטין זיריאנוב
  אלכסיי רבקו
  קונסטנטין וסילייב
  מרטין יאקובקו
  ניקולה דרינצ'יץ'

מאמני הקבוצה
 שנים  מאמן  הישג 1993—1994   ויקטור זסולסקי  אליפות פרם (1994), אליפות מחוז פרם (1994), גביע מחוז פרם (1994) 1995—2006   סרגיי אובורין  אליפות הליגה הרוסית השנייה (1998), אליפות ליגת המשנה הרוסית (2003) 2006   איגור אוראליוב (ממלא מקום)  2006—20072009—2011    ראשיד רחימוב  20082011—2012   מיאודרג בוז'וביץ'  גמר הגביע הרוסי בכדורגל 2007/2008 2009   דמיטר דימיטרוב  20122012—2013   ניקולאי טרובאצ'קוב רוסטם חוזין  2013—2014   סטניסלב צ'רצ'סוב  2014   קונסטנטין פאראמונוב  2014    סלאבולוב מוסלין 2015—2018 גאדז'י גאדז'ייב 2018 ואדים יבסייב  2020–2021 אריק אשורבקוב 2021– רוסטם חוזין 

תארים
הגביע הרוסי בכדורגל
גמר: 2008
ליגת העל הרוסית בכדורגל
מקום רביעי: 2001, 2008
ליגת הכדורגל הלאומית
זכייה: 1998, 2003
ליגת הכדורגל המקצוענית
זכייה: 1995
אליפות מחוז פרם
זכייה: 1994

ראו גם
זבזדה פרם

קישורים חיצוניים



 [ https://web.archive.org/web/20110315173853/http://www.amkar.org/ אתר אוהדי אמקר]
 אמקאר פרם בליגה השלישית

הערות שוליים

*
קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1993
קטגוריה:פרם (עיר): מועדוני ספורט
קטגוריה:קבוצות כדורגל ששיחקו בליגה הבכירה ברוסיה